section_heading: Povijest
paragraph_text: Do prvog masovnog stradanja Židova Travnika, njihovog ubijanja i odvođenja u koncentracione logore došlo je u prvoj polovici kolovoza i rujna 1941. godine. Židovi Travnika odvedeni su u logor u Kruščicu pokraj Travnika. Tu su odvođene i neke skupine sarajevskih Židova. Početkom rujna u Krušćici je bilo oko 1.500 Židova. Ovaj broj Židova u Kruščicu zabrinuo je ustaške vlasti u Travniku. Iskrsli su problemi njihovog smještaja i ishrane, a da bi ove probleme ublažili, ustaše su logoraše mučili glađu i teškim fizičkim radom, a zatim ih ubijali.